jkorsvik/nowiki_second_scrape_merged huggingface dataset:
Aitor González

Aitor González Jiménez (født 27. februar 1975 i Zumárraga, Spania) er en tidligere profesjonell spansk landeveissyklist.
Han startet sin profesjonelle karriere i 1998 for Avianca-Telecom, hans siste lag var Euskaltel-Euskadi. I 2002 vant han Vuelta a España for sykkellaget Kelme, og er også 2005-vinneren av Sveits rundt. Han har tre etappeseirer i 2002-utgaven av Vuelta a España, to i Giro d'Italia i 2002, en i Giro d'Italia i 2003 og en i Tour de France 2004. I 2005 ble han utestengt i to år for dopingbruk.


== Høydepunkter ==
Seier i Sveits rundt i 2005.
Etappeseier på etappe 14. i Tour de France 2004
Seier i Vuelta a España 2002.


== Referanser ==


== Eksterne lenker ==
(es) Spansk fanside
(de) Aitor González Jiménez – Munzinger Sportsarchiv 
(en) Aitor González Jiménez – ProCyclingStats 
(en) Aitor González Jiménez – Cycling Archives 
(en) Aitor González Jiménez – Cycling Quotient 
(en) Aitor González Jiménez – CycleBase
Lars Rønningen

Lars Rønningen (født 24. november 1965 i Oslo) er en tidligere bryter som var medlem av Sp-09, deretter Oslo Bryteklubb, før han gikk til Kolbotn Idrettslag. 
Rønningen ble europamester to ganger i 1988 og 1992, fikk sølv i VM i 1989 og bronse i 1987. Han har fem nordiske mesterskap. Han deltok under sommer-OL for Norge i 1984 i Los Angeles, i 1988 i Seoul og i 1992 i Barcelona med syvendeplass i lett fluevekt i 1992 som beste resultat.
I NM har Rønningen tatt tittelen åtte ganger, to i 48-kilosklassen og seks i 52-kilosklassen.
Hans tre år eldre bror og treningspartner, Jon var også en internasjonal bryter, med OL-gull fra OL 1988 i Seoul og OL 1992 i Barcelona.


== Medaljer i norske mesterskap ==


== Kilder ==
Profil hos Norges Bryteforbund.


== Eksterne lenker ==
(de) Lars Rønningen – Munzinger Sportsarchiv 
(en) Lars Rønningen – Olympedia 
(en) Lars Rønningen – Sports-Reference (OL-resultater – arkivert) 
(en) Lars Rønningen – FILA
Vikingbanken

Vikingbanken er en fiskebanke øst for Shetlandsøyene, utenfor Norskerenna. Store deler av området var tørt land i perioden fra 22 000 til 10 000 år siden, og kan ha vært isfritt og bebodd. Ved prøveboring etter olje ble det funnet et menneskegjort flintredskap på 143 meters dyp.
Tidligere har det særlig vært fisket makrell og sild. Bestandene ble kommersielt utarmet, og i 2010 vurderte Havforskningsinstituttet at det ikke var mulig å drive et økonomisk lønnsomt fiske. Seifisket var imidlertid fortsatt lønnsomt.
Ved oppstarten av petroleumsvirksomhet i Nordsjøen ble Vikingbanken skjermet for leteboring. Skjermingen opphørte i 1992, da regjeringen vedtok å utlyse blokk 30/8.


== Referanser ==


== Eksterne lenker ==
Kart over fiskebanke fra met.no
Adelaide-klassen

Adelaide-klassen er en australsk fregattklasse som bestod av seks skip. Klassen er basert på US Navy sin Oliver Hazard Perry-klasse. 
To av skipene, HMAS «Canberra» (FFG 02) og HMAS «Adelaide» (FFG 01), ble tatt ut av tjeneste i 2005 og 2008 for å finansiere oppgradering av de 4 andre.
Fra 2016 skal klassen erstattes av destroyere av Hobart-klassen.


== Litteratur ==
Stephen Saunders RN, red. (2007). Jane's Fighting Ships (110 utg.). Jane’s Information Group Limited. s. 28. ISBN 978-0-7106-2799-5.
Jiuquan

Jiuquan (kinesisk: 酒泉; pinyin: Jiǔquán; Wade-Giles: Chiǔ-ch'üán) er et byprefektur i provinsen Gansu i Folkerepublikken Kina. Det har et areal på 179.744 km² og 962.000 innbyggere. 


== Samferdsel ==
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.


== Administrative enheter ==

Byprefekturet Jiuquan har jurisdiksjon over et distrikt (区 qū), 2 byfylker (市 shì), 2 fylker (县 xiàn) og 2 autonome fylker (自治县 zìzhìxiàn). 


== Etnisk sammensetning (2000) ==


== Eksterne lenker ==
Offisielt nettsted 
(en) Jiuquan – kategori av bilder, video eller lyd på Commons 
http://www.astronautix.com/sites/jiuquan.htm
Ólafur Gottskálksson

Ólafur «Ole» Gottskálksson (født 21. mars 1968 i Keflavík) er en tidligere profesjonell fotballspiller fra Island.


== Karriere ==
Ole Gottskálksson spilte for IA Akranes og KR Reykjavík før han i juli 1997 gikk fra Keflavík ÍF til skotske Hibernian for £200 000. Han spilte 70 kamper for Hibernian før han i mai 2000 gikk på gratis overgang til Brentford. Han spilte 73 kamper for Brentford, og på et tidspunkt måtte han selv betale for egen målvaktstrener, siden returnerte han til Island for å spille for Grindavik. I 2005 da han spilte for Torquay United ble han avkrevd en dopingtest, som han motsatte seg ved å forlate Torquay uten en gang å informere kjæresten sin. I juni 2005 ble Gottskálksson utestengt fra organisert fotball på livstid.


== Landskamper ==
Han spilte ni landskamper for Island. 


== Referanser ==


== Eksterne lenker ==
(en) Ólafur Gottskálksson – Transfermarkt 
(en) Ólafur Gottskálksson – national-football-teams.com 
(en) Ólafur Gottskálksson – WorldFootball.net 
(en) Ólafur Gottskálksson – Soccerbase.com 
(en) Ólafur Gottskálksson – FBref
Jason Grimsley

Jason Alan Grimsley (født 7. august 1967 i Cleveland, Texas) var tidligere en profesjonell Major League Baseball-spiller. 8. september 1989 startet han som pitcher for Philadelphia Phillies, og spilte senere for Cleveland Indians, Anaheim Angels, New York Yankees, Kansas City Royals, Baltimore Orioles, og sist for Arizona Diamondbacks.Diamondbacks løsrev han senere fra kontrakten etter hans eget ønske da det ble klart i juni 2006 at han hadde brukt ulovlige prestasjonsfremmede preparater. 12. juni 2006 ble Grimsley suspendert i 50 kamper for brudd på dopingbestemmelsene.21. januar 2005 krasjet et fly i huset til Grimsley. Han var ikke hjemme da det skjedde, konen, datteren, og barnepasseren slapp uskadet fra hendelsen. Piloten og fire passasjerer ble drept


== Bruk av dopingmidler ==
I september 2006 innrømmet Grimsley å ha brukt veksthormoner, amfetamin og steroider gjennom deler av karrieren.


== Referanser ==


== Eksterne lenker ==
(en) Jason Grimsley – Baseball-Reference.com (Major League) 
(en) Jason Grimsley – Baseball-Reference.com (Minor League) 
Jason Grimsley karriere statistikk
Grimsley affidavit
Kevin Grubb

Kevin Grubb (født 19. april 1978 i Mechanicsville, Virginia, død 6. mai 2009) var en amerikansk NASCAR-fører. Han var utestengt på livstid fra NASCAR etter brudd på dopingbestemmelsene. Han var yngre bror av tidligere NASCAR-fører Wayne Grubb.


== Referanser ==


== Eksterne lenker ==
(en) Kevin Grubb – racing-reference.info 
Karriere-statistikk
Jelena Guljajeva

Jelena Guljajeva (russisk: Елена Гуляева, født 14. august 1967 i Moskva) er en tidligere russisk høydehopper. 
Hun har en personlig rekord på 2.01 meter, oppnådd i mai 1998 i Kalamata. I 1991 ble hun utestengt i to år for brudd på dopingbestemmelsene.


== Høydepunkter ==


== Referanser ==


== Eksterne lenker ==
(en) Jelena Guljajeva – Olympedia 
(en) Jelena Guljajeva – Sports-Reference (OL-resultater – arkivert) 
(en) Jelena Guljajeva – World Athletics 
(en) Jelena Guljajeva – Track and Field Statistics 
(en) Jelena Guljajeva – TheSports.org
Carlos Gurpegui

Carlos Gurpegui Nausia (født 19. august 1980) er en spansk fotballspiller som spiller for Athletic Bilbao, som sentral midtbanespiller.
Som et produkt fra det berømte Lezama ungdomsakademiet, debuterte Gurpegi i La Liga 31. mars 2002, i et 5-2 tap mot Villarreal CF. De neste fire årene var han et selvskreven førstevalg på midtbanen, i en periode hvor han spilte 121 kamper.  
I juli 2006 ble han suspendert i to år etter å ha testet positivt på nandrolon i 2002. Han forsøkte å få dommen opphevet ved å legge frem bevis med støtte fra et spansk universitet hvor han hevdet at kroppen hans produserte metabolitt av nandrolon naturlig, men dette førte ikke frem.


== Referanser ==


== Eksterne lenker ==
(en) Carlos Gurpegui – Transfermarkt 
(en) Carlos Gurpegui – FootballDatabase.eu 
(en) Carlos Gurpegui – Soccerway 
(en) Carlos Gurpegui – FBref 
(es) Carlos Gurpegui – as.com 
Spillerprofil på Athletic's hjemmeside
Jens Holmboe (1821–1891)

Det finnes flere personer ved navn Jens Holmboe.Jens Holmboe (født 14. juli 1821 i Tromsø, død 13. juni 1891 i Kristiania) var en norsk embetsmann, statsråd og stortingsrepresentant.
Holmboe tok juridisk embetseksamen i 1845. Han var fogd og sorenskriver i Hammerfest fra 1856. Da Finmarkens amt blei delt i to (Finmarkens amt og Tromsø amt) i 1866, blei han amtmann i den nordlige delen, et embete han hadde fram til 1874.Han blei valgt til stortingsrepresentant for Finnmarken i 1859, 1862 og 1868. I 1874 til 1884 var han statsråd med varierende poster (Justisdepartementet, Finansdepartementet, Kirke- og undervisningsdepartementet, Marinedepartementet), og han var også i perioder medlem av statsrådsavdelinga i Stockholm. Ved riksrettssaken i 1884 blei han fradømt statsrådsembetet. I 1886 blei han igjen innvalgt på Stortinget fra Finmarken. Han representerte da Høyre.Han var seinere byfogd i Arendal og sorenskriver i Moss. I 1889 blei han på ny innvalgt på Stortinget, denne gangen fra Smaalenenes amt.Jens Holmboe var sønnesønn av Jens Holmboe (1752–1804), som organiserte nyryddinga av Målselv og Bardu. Han var videre far til Michael Holmboe og farfar til botanikeren Jens Holmboe (1880–1943).
Holmboe ble utnevnt til ridder av St. Olavs Orden i 1868 og kommandør av 1. klasse i 1879.


== Referanser ==


== Eksterne lenker ==
(en) Jens Holmboe – kategori av bilder, video eller lyd på Commons 
(no) Jens Holmboe hos Norsk senter for forskningsdata
Maki

Maki (מק"י) er et israelsk kommunistparti. Navnet er et akronym for Ha'Miflaga Ha'Komunistit Ha'Ysraelit, og partiet ble dannet i 1948 av restene av Det palestinske kommunistpartiet innenfor grensene av den nye staten Israel. Partiet var ikke sionistisk, men det anerkjente Israel. Det mente også at de palestinske araberne hadde rett til å opprette sin egen stat, i samsvar med FNs forslag om deling av landet. Partiet tilhøyrte Den kommunistiske verdensbevegelsen og støttet Sovjetunionen. Maki fikk mellom tre og seks plasser i det israelske parlamentet Knesset fra starten til 1965. 
På grunn av de stalinistiske rettssakene mot jødiske kommunister i Tsjekkoslovakia, brøt det prosovjetiske venstresionistiske arbeiderpartiet Mapam med Sovjetunionen i 1953. Da gikk noen Mapam-medlemmer over til Maki, med Moshe Sneh i spissen. I 1965 delte Maki seg mellom en i hovedsak jødisk gruppe ledet av Sneh, som var kritisk til den stadig mer fiendtlige sovjetiske politikken overfor Israel, og en gruppe som i hovedsak besto av israelske arabere, som gikk ut og opprettet Rakah, Den nye kommunistlista. Rakah ble anerkjent av Sovjetunionen som det «offisielle» israelske kommunistpartiet. 
Etter dette ble Maki svekket, og hangla videre til det gikk inn i venstrepartiet Ratz i 1984. Dette gikk i sin tur sammen med to andre venstreparti og grunnla Meretz noen år senere. 
Rakah ble sett på som et «arabisk» parti selv om det helt frem til slutten av 1980-åra ble ledet av jødiske Meir Vilner. I 1977 dannet partiet valgalliansen Hadash, Den demokratiske fronten for fred og likhet, sammen andre ikke-sionister. I 1989 endret Rakah offisielt navnet sitt tilbake til Maki og er fremdeles den ledende krafta i Hadash, som regelmessig vant mellom tre og seks seter ved valg til Knesset. 


== Eksterne lenker ==
Offisielt nettsted
September

For kvinnenavnet, se September (navn)
September er årets niende måned etter den julianske og den gregorianske kalenderen. Den har 30 dager.
I den romerske kalenderen var september den syvende måneden og fikk navn etter latin septem, som betyr sju. Slik juli ble oppkalt etter Julius Cæsar og august etter keiser Augustus, oppkalte keiser Caligula i år 37 september måned etter sin far Germanicus, en yngre bror av keiser Tiberius.


== Referanser ==


== Kilder ==
(no) September i Store norske leksikon
Knut Helmer Berg

Knut Helmer Berg (født 1. juli 1944 i Bodø) er en norsk tidligere fotballspiller. Som broren, Harald Johan Berg, startet Knut Berg i hjembyens Bodø/Glimt. Deretter gikk han, som broren gjorde to sesonger tidligere, til Lyn FC, der han spilte 101 kamper og scoret 25 mål i perioden 1966-71. Med Lyn FC vant han serien i 1968, samt cupen i 1967 og 1968. Han fikk også med seg to kamper i Serievinnercupen i 1969, da Lyn tapte 0–16 over to kamper mot Leeds United. Knut Berg spilte begge kampene da Lyn røk ut for FC Barcelona i cupvinnercupens kvartfinale med 4-5 sammenlagt i 1969.Knut Helmer Berg er sammen med sin bror, Harald, opphavet til fotballfamilien Berg fra Bodø. 


== Meritter ==
Seriegull: 1968 (Lyn)
Cupmester: 1967, 1968 (Lyn)


== Referanser ==
Novotsjeboksarsk

Novotsjeboksarsk (russisk: Новочебокса́рск, tsjuvasjisk: Çěнě Шупашкар) er en by i Republikken Tsjuvasjia i Russland. Den ligger ved elva Volgas sørlige bredd, rundt 10 km øst for Tsjeboksary. Innbyggertall: 125 857 (folketelling 2002), 114 760 (folketelling 1989).
Novotsjeboksarsk ble grunnlagt i 1960 som en satellittby til Tsjeboksary. Byen ble bygget på et tidligere ubebygd område, og den raskt voksende byen tok etter hvert opp i seg flere omkringliggende landsbyer. Den passerte 100 000 innbyggere i 1983.
Tsjeboksary vannkraftverk i Volga ligger like ved byen.


== Kjente personer fra Novotsjeboksarsk ==
Olga Jegorova – langdistanseløper


== Referanser ==


== Eksterne lenker ==
(ru) Offisielt nettsted 
(en) Novocheboksarsk – kategori av bilder, video eller lyd på Commons 
Novotsjeboksarsk på MojGorod.ru (russisk)
Formiddag

Formiddag er den perioden av dagen som avløser morgen. Som definert til bruk i værvarsler starter formiddagen klokken 09.00 og varer frem til klokken 12.00 (middag). Formiddag avløses av ettermiddag som går videre over i kveld.
I litt videre forstand kan formiddag beskrive hele den første halvdel av døgnet, med uttrykket ante meridiem (a.m.) hentet fra latin.


== Referanser ==
Arbeidsmiljøutvalg

Arbeidsmiljøutvalg (AMU) er et samarbeidsutvalg for å med hensikt i å bedre arbeidsmiljøet på en arbeidsplass. I et AMU sitter det med representanter fra både arbeidsgiver og arbeidstakere. AMU deltar i planlegging og organisering av helse, miljø og sikkerhet(HMS)-arbeidet. AMU kan utarbeide egne HMS-dokumenter for å ivareta helse, miljø og sikkerhet i arbeids- og læringsmiljøet. AMU er regulert i Arbeidsmiljølovens § 7-1.


== Referanser ==


== Eksterne lenker ==
FOR 1977-04-29 nr 07: Forskrift om verneombud og arbeidsmiljøutvalg. i Lovdata
Arbeidsmiljøutvalg (AMU) – faktaside hos Arbeidstilsynet
Ante meridiem

Ante meridiem, AM, er latin for formiddag (Ante = før, meridie = middagstid ) og brukes i noen land/språk for å angi et klokkesletts tid på døgnet (første halvdel). AM strekker seg fra midnatt til middag. 7 AM betyr klokken syv om morgenen (eller 07:00). 
Motsetningen til ante meridiem er post meridiem (PM).
Ettermiddag

Ettermiddag er den perioden av dagen som avløser formiddagen. Tidspunktet middag er definert til å være klokkeslettet 12.00, så ettermiddagen starter etter tidspunktet middag. Ifølge definisjonen fra Meteorologisk institutt starter ettermiddagen klokken 12.00 og varer frem til 18.00. Ettermiddagen avløses av kveld, som igjen går over i natt.
I litt videre forstand kan ettermiddagen beskrive hele den siste halvdel av døgnet, med uttrykket post meridiem (p.m.) hentet fra latin, eller tiden etter et middagsmåltid (som igjen har varierende tidspunkt) til kveld.


== Referanser ==
Soweto-opprøret

Soweto-opprøret er betegnelsen på en rekke trefninger mellom skoleungdom og myndigheter i Soweto, Sør-Afrika den 16. juni 1976. Flere hundre skoleungdom ble drept, mens over 1000 ble skadet. 
16. juni er i dag offentlig høytidsdag i Sør-Afrika under navnet National Youth Day


== Grunner til opprøret ==
De konkrete grunnene for opprøret var at myndighetene ønsket å bytte undervisningsspråk i townshipen fra engelsk til afrikaans, hvor afrikaans var assosiert til det undertrykkende regimet. Afrikaans var ikke de fargedes morsmål. Det var vanligvis bantu. Afrikaans er et språk som stammer fra nederlandsk og var boernes språk. 
Opprøret regnes som et vendepunkt i antiapartheidkampen, og spredde seg snart utover hele landet.


== Selve opprøret ==
I alt var det 20 000 mennesker som demonstrerte. Politiet regnet med at 556 mennesker ble drept og 4 000 ble såret. Opprøret varte ut til 1978, men tilsvarende opprør med utgangspunkt i ungdomsskoler fortsatte utover hele 1980-tallet i Sør-Afrika. I boka Mandelas land basert på intervjuer forfatteren har hatt med Nelson Mandela beskrives begynnelsen på opprøret slik:

16.juni 1976. Dagen falt på en onsdag og det var en kjølig morgen i Soweto. Desmond Tutu får en foruroligende henvendelse til prestekontoret. De skyter på barna.Hans kollega, David Nkwe, fortalte etterpå hva som skjedde. Han sto utenfor St.Pauls-kirken i Soweto da han så mange skolebarn nede i veien. De lo og danset, hoppet og sang. Noen av dem hilste på presten de kjente. – Vi har stukket av fra skolen, jublet ungene. I flere uker hadde de forberedt en protest mot at de måtte bruke boernes språk på skolen. Det sto også på plakatene de bar. Her kom de protesterende små. En demonstrasjon. Ingen stor sak. Lærerne – svarte som hvite – skjønte ikke hva som gikk av ungene. Skolebarn fra andre deler av Soweto kom og hentet «deres» unger. De låste seg inn den stengte porten. Hm, hvor hadde de fått nøkkel fra?
Barna løper. Så blir de stanset av en liten gruppe hvite politimenn. Demonstrasjonen er ulovlig. De skyter med tåregass. Ungene rekker høyre knyttede neve i været. Nytt våpen. Ladegrep. Fyr. Hector Pieterson står langt framma og er den førte som blir skutt. En venn løfter ham opp og bærer ham ut av veien. Hectors søster, Antoinette, løper ved siden av. En fotograf udødeliggjør situasjonen for alltid


=== Ofre ===
Det er uenigheter om tallene på de døde. Det varierer fra 200-600. Den daværende regjeringen hevdet at bare 23 studenter ble drept. Antall sårede ble antatt å være over 1 000 menn, kvinner og barn.


== Medias rolle ==
TV-bilder fra opprøret ble viktige. Fotografiet av Hector Pietersons lik, tatt av fotografen Sam Nzima ble vist sammen med mange andre bilder på TV-kanaler over hele verden og gjorde sitt til fordømmelsen av apartheid-regimet.


== Litteratur ==
Kristiansen, Tomm (1996): Mandelas land: en fortelling om frihet, Cappelen forlag, ISBN 82-02-16175-4


== Referanser ==
Tallit

Tallit (hebraisk: טַלִּית; jiddisch, flertall taleysm; nynorsk: tallét) er et bønnesjal som benyttes under morgenbønnen (Shacharit-bønnene) innen jødedommen, under Tora-tjenestene og på jom kippúr og andre helligdager. Den har spesiell hyssing og knytte frynser kjent som sisít festet på de fire hjørnene. Bibelen bemyndiger at sisíten skal ha en blå tråd kjent som tekhelet.  Siden Bibelen selv ikke beskriver hvordan man skal knyte sisíten, har tolkninger av den muntlige tradisjonen resultert i et antall forskjellige knytninger.


== Terminologi ==
Ordet tallit på moderne hebraisk er uttalt [ta'lit] (ta-LIT), med trykket på den siste stavelsen. Mindre vanlig i dag, men utbredt historisk, er uttalen tallet [taˈlet]. Det samme ordet uttalt [ˈtaləs] TA-les på jiddisch, med trykket på den første stavelsen. Begge stavelsene er vanligvis vekslet og viser til samme ting.
Den korrekt flertallsformen av tallit i moderne hebraisk er tallitot, uttalt [taliˈtot] ta-li-TÅT; den tradisjonelle sephardi-flertallsformen av tallét er talletot, uttalt [taleˈtot] ta-leh-TÅT. Den jiddischke flertallsformen, som har sine røtter i middelaldersk askenasis' hankjønnsform tallēt (sammenlig moderne askenasis/israelsk hebraisk tallit gadol med den maskuline formen av adjektivet) med den overensstemmende flertallsendingen -im og diftongering av den betonte ē, er taleisim, uttalt [taˈlejsım] ta-LEI-sm. Igjen, alle disse flertallsformene er skiftende og er mer eller mindre sett og hørt.


== Se også ==
Tefillin, jødiske bønneremmer


== Referanser ==
Friedrich Dollmann

Friedrich Dollmann (født 2. februar 1882 i Würzburg i Bayern, død 30. juni 1944 i Le Mans i Frankrike) var en tysk general under andre verdenskrig. Han er mest kjent for sin rolle under invasjonen i Normandie. Han deltok også i første verdenskrig.


== Liv og virke ==


=== Bakgrunn ===
Friedrich Dollmann gikk inn i hæren i 1899. Han studerte ved Generaølstabens Krigsakademi fra 1909. 


=== Første verdenskrig ===
Under de første to år av første verdenskrig var han luftobservatør. Dollmann ble flyttet til Generalstaben den 5. november 1917, som del av 6. infanteridivisjon. Han ble overført til den bayerske generalstab hvor han den 21. januar 1918 fikk kommando over 6. armé.


=== Mellomkrigstiden ===
I mars 1919 ble han utnevnt til ministeriet for militære anliggender og så til Generalstabens fredskommisjon. Etterpå forble Dollmann i det nyopprettede Reichswehr i mellomkrigstiden.


=== Annen verdenskrig ===
Rett etter utbruddet av andre verdenskrig ble han utnevnt til generaloberst og fikk kommandoen over den tyske 7. armé. Denne ledet han under slaget om Frankrike. Etter den tyske seieren, ble han satt til å lede okkupasjonsstyrken og bygge opp forsvaret i Bretagne og Normandie.
Til tross for at den allierte invasjonen var ventet tidlig i juni 1944, senket Dollmann beredskapen på grunn av det dårlige været 4. juni og deltok i stedet på en stabsøvelse. Slik var hans kommando noe fraværende da invasjonen virkelig kom. Men Dollmann ledet den innbitte tyske motstanden i Normandie fram til han døde av hjerteattakk 30. juni, da han fikk melding om at han ville bli stilt for krigsrett på grunn av at byen Cherbourg hadde falt i amerikanske hender.


== Referanser ==


== Kilder ==
Harrison, George A., Cross-Channel Attack. The United States Army in World War II: The European Theater of Operations, 1951. Reprint, Washington, D.C., 1970.
Ryan, Cornelius: Den lengte dagen – D-dagen tirsdag 6. juni 1944


== Eksterne lenker ==
Biografi i Lexicon der Wehrmacht (tysk) Arkivert 30. september 2007 hos Wayback Machine.
Mariinskij Posad

Mariinskij Posad (russisk: Марии́нский Поса́д, tsjuvansk: Сĕнтĕрвăрри) er en by i Republikken Tsjuvasjia i Russland. Den ligger på høyre bredd av elva Volga, rundt 30 km øst for Tsjeboksary. Innbyggertall: 10 273 (folketelling 2002).
Den ble grunnlagt i 1620 som landsbyen Sundyr (russisk: Сундырь), oppkalt etter elva Sundyrka. I 1856 ble navnet endret til Mariinskij Posad, etter dronning Maria Aleksandrovna. Den fikk bystatus i 1920.
Byens næringsliv omfatter produksjon av byggematerialer, maskinbygging, næringsmiddelindustri og et kabelverk. Mariinskij Possad har også en elvehavn ved Volga.


== Referanser ==


== Eksterne lenker ==
Offisielt nettsted 
(en) Mariinsky Posad – kategori av bilder, video eller lyd på Commons
Kozlovka

Kozlovka (russisk: Козловка, tsjuvasjisk: Куславкка) er en by i Republikken Tsjuvasjia i Russland. Den ligger på høyre bredd av elva Volga, rundt 70 km sørøst for Tsjeboksary. Innbyggertall: 12 057 (est. 2006), 13 054 (folketelling 2002).
Bosetningen ble grunnlagt i 1671. Den fikk status som bymessig bosetning i 1938 og bystatus i 1967.


== Referanser ==


== Eksterne lenker ==
(ru) Offisielt nettsted 
(en) Kozlovka – kategori av bilder, video eller lyd på Commons